Kinshasa

Kinshasa a l’é la capital dla Repùblica Democràtica dël Còngo.

A l’é ëdcò la prima sità dël pais për importansa cultural, econòmica e comersial e për popolassion, con 7.500.000 abitant (2005).
Soa amportansa a l'é stàita favorìa daj colegament con Matadi e j'àutre sità prinsipaj dël pais e dal fium Còngo, navigàbil për pì che 2900 chilòmeter.

 Geografìa 
Kinshasa as treuva an sla sponda meridional, cola snistra, dël fium Còngo, pròpi dnans a Brazzaville, capital dël Còngo, ant un leu anté che 'l fium a l'ha na larghëssa ëd 24 chilòmeter e a forma ël bassin dël Pool Malebo.

 Stòria 
Kinshasa a l'é stàita fondà dël 1881 da Stanley e ciamà Leopoldville (an fransèis; ëdcò Leopoldstad an  neerlandèis) dal nòm dël rè belgi Leopold II.
Avampòst militar, la sità a l'ha ancaminà a chërse d'amportansa cand a l'é duvertasse ël tràfich an sël fium fin-a a Stanleyville (al di d'ancheuj Kisangani), e a son ëstàit costruì la ferovìa (1898) e ël metanodòt (1914), an colegand-la al pòrt ëd Matadi, an sl'Atlàntich.
Dël 1920 a l'é diventà la capital dël Còngo belgi e a l'é restà capital cand ël pais a l'é dventà indipendent dël 1960.
Dël 1966 sò nòm a l'é stait tramudà a Kinshasa. 

Categorìa:Repùblica Democràtica dël Còngo
Categorìa:Sità african-e